LidanRubinov/Halacha-QA huggingface dataset:
שאלה: מים מהמצבה: אבי נפטר לפני חודש והייתי מחוברת אליו מאוד. בשבת מלאו 30 לפטירתו והעלייה לקבר הייתה היום (ראשון). החלטתי ללכת לקברו גם ביום שישי בבוקר לבד. היה יום חם מאוד וללא עננים, הייתה שמש ישירה עליי ועל הקבר. דיברתי עם אבא שלי והרגשתי כמו שהרגשתי בימים שבהם היה בחיים. כשהתקרבתי לקבר כדי לשים אבן על המצבה הבחנתי בטיפות די גדולות של מים (קשה לי להאמין שזה היה טל כי השעה הייתה בערך 10 בבוקר והיה חם מאוד). אני בחורה חילונית ולא מכירה את האמונה לגבי מים שיוצאים מהקבר אבל בספר שקראתי פעם על בחורה שהתחזקה היא הזכירה את התופעה. מה זה אומר?
תשובה: עייני בקישור להלן על מים וקברי צדיקים אין לי מה להוסיף על כך. באשר להתחזקות באמונה ושמירת מצוות, יש עוד הרבה מאוד סיבות טובות לעשות זאת.
שאלה: צום תשעה באב: בס ד בעקבות הצום שהסתיים אמש, רציתי לשאול שאלה. חצי שעה-ארבעים דקות לקראת סיום הצום חשתי ממש לא טוב, התנשמתי בכבדות,הזעתי כולי, בקושי הצלחתי למלל מילים רק קראתי לאמא שלי והיא אמרה לי שיש לי נפילת סוכר והביאה לי שתי קוביות שוקולד, בדרך כלל יש לי מצפון מדברים כאלה אבל הרגשתי שאני חייבת לאכול בירכתי וביקש סליחה מהשם, רק כדי שליבי יהיה נקי, עשיתי משהו אסור? הייתי צריכה להמשיך לצום או שזה היה פיקוח נפש?
תשובה: וברכת ד  בודאי שעשית נכון, ואם היית מתקשרת לרב קודם היה אומר לך שאסור לצום במקרה כזה, ובייחוד שצום ט באב השנה היה נדחה, והקלו בו בכל צורך, אפילו לא במצב שאת מתארת. על כן כהנחייה לצומות הבאים כדאי לפני כל צום להתייעץ עם רב שמכיר את המחלה שלך ולקבל הדרכה מעשית כיצד לעבור את הצום ב ומתוך התקרבות להשי"ת. בברכת התורה והארץ יהודה הלוי עמיחי מכון התורה והארץ
שאלה: הורים: הרב. אתמול ההורים שלי טסו לחו"ל ואני מאוד מאוד מתגעגעת אליהים איך אני יכולה לעבור את הימים הבאים מבלי לחשבו עליהים בגעגעו ולפרוץ בבכי??. אני באמת שמחה שהם טסים בשבילם אבל קשה לי להכיל את זה להיות בלי ההורים שלי במשך שבוע.
תשובה: ב"ה, תעסיקי את עצמך בכל מיני פעילויות, בעיקר גופניות, ספורט, הליכה ריצה משחק, וכן בפעילות חברתית, התנדבויות וכדומה, הראש לא יכול להכיל הכל, וכאשר הוא עסוק - במיוחד בדברים חשובים - לא נשאר הרבה מקום למחשבות על געגועים, זה לא אומר שאת מתנתקת מההורים שלך, להפך, את מאוד אוהבת אותם ומרוב אהבה את צריכה תעסוקה כדי שהאהבה לא תשבית אותך. דני ארגמן
שאלה: בהשפעת גילוי הכוכב הדומה לכדור הארץ: לאחר התגלית שבמסגרתה התגלה כוכב הדומה מאוד במראהו לכדור הארץ עלתה בדעתי המחשבה האם לפי היהדות ייתכן שקיים בחלל עוד כוכב בו מתקיימים חיים או שהעולם שבו אנו חיים הוא הכוכב היחיד בחלל שבו מקיימים חיים?
תשובה: היהדות לא עסקה בשאלות כאלה. התורה עוסקת בעיקר בעולם שלנו, למן בריאתו ועד הדרך בה אנחנו צריכים להתנהל בתוכו היום. התורה עוסק. בקדושה ובמוסר, בתיקון העולם ובדיני טומאה וטהרה, בצדקה ובקורבנות, ובכל עניין אחר שהוא קשור לדרך בה אנחנו צריכים לחיות בעולם הזה. והיה, אם יתגלה עולם אחר - ניאלץ להשקיע הרבה עבודה ודיון ומחלוקת מה לעשות בגילוי החדש הזה. אולם אני לא מודאג.
שאלה: מוזיקה וספורט: יש לי שתי שאלות, אחת בנוגע למוסיקה ואחת בנוגע לספורט: 1) האם מותר לשמוע מוזיקה בלועזית (שגבר שר אותה)? 2) אני מאוד אוהב ספורט, גם ספורט שאני מבצע בעצמי (כמו ריצה) אבל גם צפייה בספורט (כמו כדורגל, כדורסל, טניס וכו ), האם ההתעניינות והצפייה הזאת בספורט, במידה סבירה ולא מוגזמת, היא מותרת ומקובלת?
תשובה: וברכת ד  האיסור הוא לשמוע שירת עגבים, דהיינו מעוררים לדברים אסורים, אבל סתם שירה שאין בה משירי עגבנים היא מותרת. יש בצפייה סתם משום ביטול תורה, ולכן עדיף ללמוד דברי חכמה, אבל אם הדבר עוזר לך לשארה דברי היום אפשר להתבונן, ובלבד שימעט ויקדיש את זמנו הפנוי לתועלת. בברכת התורה והארץ יהודה הלוי עמיחי מכוןה תורה והארץ
שאלה: בחירת שם לילדה: ילדתי לפני כשבוע בת, רציתי להתיעץ על מתן שם לילדה. אני רוצה מאוד את השם "אגם" או את השם "שי לי" אני מתלבטת מבין 2 השמות האלה (רוצה יותר את השם אגם) אשמח מאוד לקבל עצה ממך!
תשובה: מזל טוב להולדת הבת, תזכי לגדלה למעשים טובים. שם הוא הכרה של אבא ואמא של הילד, וצריך להחליט מה רוצים להעביר לילד ה. אפשר להעביר מסר על עם ישראל, ארץ ישראל בית מקדש, מעשים טובים, נתינת והכרת הטוב וכו  וכו, לכן את צריכה לברר לעצמך מה היית רוצה למסור לבת, מה יסמל אותה ומה תהיה השפעתה, ואי"ה היא תגשים את הדברים. על כן אינני רואה מקום להתערבות בשאלה פרטית זו. בברכת התורה והארץ יהודה הלוי עמיחי מכון התורה והארץ
שאלה: חאלקה: האם יש הלכה שאומרת לא לספר את הילד עד גיל 3? או שאסור בכלל לספר את הילד עד גיל 3? הילד שלי בן שנתיים וממש חם אני חושבת לספר אותו ואז להעריך שוב עד החלאקה. מותר? מראש
תשובה: וברכת ד  אין הלכה לחכות עד גיל 3. לא הוזכר בספרי הפסיקה. זהו מנהג בחלק מקהילות ישראל, המנהג הוא מבורך אבל אם אין אתם ממשפחה שנהגה במנהג זה אינכם מחויבים. כמו כן אם התנוק סובל אפשר לקצר את השער ולאחר מכן אין צורך להמשיך לגדל שער. בברכת התורה והארץ יהודה הלוי עמיחי מכון התורה והארץ
שאלה: רבנות רחובות: האם אפשר לאכול במסעדות עם הכשר רבנות רחובות. אנו מקפידים על כשרות מהודרת ושמענו שרבנות רחובות נחשבת טובה. האם זה נכון? ולגבי מסעדת קפית ברחובות האם הכשרות שם מהודרת.
תשובה: כמו בכל מערכת כשרות ממלכתית יש שתי רמות כשרות: רגיל ומהדרין. במידה ואתם מקפידים על כשרות מהדרין אז צריך לאכול במקום של כשרות מהדרין. וכדאי לדבר עם המשגיח על פרטי הכשרות במקום. יש אלפי בתי עסק בארץ ואיננו יודעים מה הכשר בכל מקום ומקום. תתקשר למקום ותבקש את המשגיח כדי לברר מה הכשרות.
שאלה: שפינוזה: לכבוד הרב, אני בת 19. נזדמן לידי לעיין מעט בהגותו של ברוך שפינוזה. יכול להיות שבגילי, כאשר עולמי הרוחני מעוצב אך לא דיו, עדיף לי להימנע מלפגוש תכנים כאלו ובכל זאת אני מקווה שזהו חלון הזדמנויות עבורי להעמיק את אמונתי בה אף יותר, ואת הנעשה כבר אין להשיב. אני חייבת לציין כי טענתו העיקרית של שפינוזה שאלוקים חס וחלילה, ליקום, נראית על פניו הגיונית ונדמה שקשה מאוד להפריכה (אף-על פי שאני בטוחה שוודאי קיים הסבר מניח את הדעת). הטיעון הנגדי שעלה בראשי התקשר דווקא למתמטיקה. כמובן שמאפס וימינה נמצא עולם המספרים החיוביים והוא כידוע אינסופי. כמו כן גם משמאל, בעולם המספרים השליליים - כמותם היא אין סוף. אך גם בטווח שבין 1 ל-2, אם נעשה זום אין - יש עולם מספרים שהוא אינסופי. כלומר זה שאלוקים מצטמצם ומפנה מקום לעולם - אין זה אומר שהוא מאבד מאינסופיותו. וברור ששכינתו שורה בעולמנו, ובכל זאת, יש אזור שלם וענק שהוא לא הוא בעצמו. אז הוא בעצם כן מאבד מאינסופיותו. כיצד הרב משיב לכך?
תשובה: אין לנו שליטה על תנועות רוחניות אנחנו פוגשים במשך החיים. אפשר כמובן לעצום עיניים ולהתעלם, אולם כדאי יותר להתייחס למפגשים אלה כהזדמנויות שהתגלגלו אלינו, ולהוציא יקר מזולל. טענתו של שפינוזה בדבר הזהות שבין אלוהים ועולם ניתנת כמובן להפרכה, וההיגיון שבה יכול להיות נתון במחלוקת. הכשל העיקרי שבה נמצא עוד בשורשיה: ההנחה כי יש ביד הפילוסופיה לעסוק בהגדרת האלוהים, ויש ביד השכל להמשיג את המונח  אלוהות  בכלים הראציונליים. הנחה זו לעצמה היא כה מפוקפקת, ורק אם מסכימים לקבל אותה ניתן להמשיך לקרוא את דבריו. ברם, משנתו דומה במובן החיצוני שלה דווקא לתפיסה הקבלית, שטוענת כי העולם כולו כפי שאנו פוגשים אותו הוא התגלות אלוהית,  מלוא כל הארץ כבודו. אלא שבעוד שהוא טוען כי האלוהים הוא העולם, טוענים המקובלים כי העולם טמון באלוהות המקיפה. מכאן נולדה תורת הצמצום הקבלית, ופינוי החלל, שאיפשר את בריאתו של העולם המופרד לכאורה מהאלוהות. מה אני אפוא מציע לך לעשות? אני מציע לך לפנות אל תורת הצמצום מבית מדרשו של האר י (להתחיל ברקע כללי דרך, לדוגמה, סדרת האוניברסיטה המשודרת של גלי צה ל), ולפגוש את סוגיית יחסי אלוהים ועולם. אפשר שזה יעשיר אותך מאוד. ואם תרצי להמשיך ולדון בשאלות חשובות אלו - אשמח.
שאלה: גמרא לחילוני: אני דתי לשעבר שלא שומר שבת האם הלכתית מותר לי ללמוד גמרא?
תשובה: השאלה למה אדם לומד? לימוד כמקצוע וידע אין לו מקום בתורת הנצח, אבל אם רוצה להכיר את האור והישר שבגמרא אפשר ללמוד. בברכת התורה והארץ יהודה הלוי עמיחי מכון התורה והארץ
שאלה: שרשרת לגבר: בס ד ליום הולדת 16 אבא שלי רוצה לקנות לי שרשרת עם תליון חי שמסמל טוב ולפי מה שהבנתי זה לא איסור אלא תלוי בהנהגה של המקום אם נוהגים לשים שרשרת או לא, במשפחתי אני יודע שהיה גם לגברים זהב והם דתיים עד היום אך לא ראיתי בצד של המשפחה שלומדים בישיבות שהם שמים שרשרת או תכשית בכלל לגברים אז אני שואל האם זה באמת מותר לי מעיקר הדין? יסלח לי הרב אם לא הבנתי נכון את ההלכה.
תשובה: וברכת ד  מה שהבנת נכון. אמנם כל מי שעוסק בתורה מבין שהיא לוית חן לראשך וענקים לגרגרתך, דהיינו התורה היא התכשיט הממלא את האדם ולא תכשיטי זהב וכסף למינהם שהם בני חלוף, על כן לומדי התורה והמקושרים לתורה אינם מחליפים תכשיט אמיתי בתכשיט חולף. בברכת התורה והארץ יהודה הלוי עמיחי מכון התורה והארץ
שאלה: האם כבוד הרב חוטא?: ואם כבוד הרב לא חוטא, האם זה אומר שכבוד הרב לא צם ביום הכיפורים, שהרי הוא לא חוטא - אז גם אין צורך בכפרת עוונות ובצום. וכבוד הרב הוא אדם מושלם. למעשה השאלה - האם יש מישהו שיכול להגיד שהוא לא חוטא? מה לדעתכם מקור החטא? ואיך נתינת עשרה שקלים לעני או הימנעות מאוכל פעם בשנה משנה את המצב החוטא של האדם?
תשובה: וברכת ד  אין אדם צדיק בארץ אשר יעשה טוב ולא יחטא. חטא הוא יחסי, כך שתמיד יש שאיפה ליותר ופחות זהו חטא. בברכת התורה והארץ יהודה הלוי עמיחי
שאלה: זה נורמלי שיש בן שנמשך לבנים ולא לבנות: הרב! זה נורמלי שיש בן שנמשך לבנים ולא לבנות?? זה טבעי? ככה ה ברא אותו? אסור מהתורה לקיים נישואין חד מיניים, אז מה הוא אמור לעשות? לא להתחתן בכלל? גם לא הבנתי איך קורה שבן נמשך לבן? ה לא הטביע בכל אחד אהבה לבן המין השני כדי שנוכל להקים בתים בישראל?
תשובה: אני קורא בין השורות כאב מאוד מאוד גדול. יש הבדל בין דיון בשאלות אלו במישור הכללי, ובין עיסוק בהן בהקשר פרטי. בדיון הכללי מדובר במצב אחר מן הנורמה, שכן המציאות מלמדת כי רוב מוחלט של גברים נמשכים לנשים, ולהפך. אולם אני מניח כי השאלה מעסיקה אותך בשל העובדה שאתה חש שהשאלה הכללית אינה נוגעת לך. מה שנוגע בך הוא החיים שלך עצמך, ואתה עצמך מוצא את עצמך במצב מציק מאוד. האם אני מבין נכון? אם כן, האם תוכל לעסוק בדיון הזה בעצמך, ונעזוב את העיסוק הכללי להזדמנות אחרת? אם כן, אשמח אם תכתוב על הנושאים שאתה פוגש, וננסה ביחד למצוא בהם דרך. האם זה נראה לך?
שאלה: ,phkתפילת שבת: מדוע לפני מגן אבות בדברו שסופה קונה שמים וארץ לא אומרים אמן בסופה
תשובה: חזרת הש"ץ של ליל שבת היא ברכה אחת ארוכה, מתחילת מגן אבות ועד "מקדש השבת", ועל כן עונים אמן רק האחרונה.
שאלה: כשרות בחו"ל: לרב ברצוני לברר כמה סוגיות בעוד כשבוע אצא עם משפחתי לטיול בחו"ל אנו נלון במלון ללא הכשר. 1) האם מותרת אכילת פירות וירקות חתוכים המוגשים במלון בארוחת הבוקר?(סלט ירקות מתובל המוגש בארוחת הבוקר)? 2) מותר לשתות מים?מיצים טבעיים (אשכוליות תפוזים )ללא הכשר? 3) ביצה-מותר לי לאכול ביצה קשה שהורתחה במים חמים וגוי העיד עליה שהיא של תרנגולת? 4)אכילת לחם-יש בעיה עם אכילת לחם באגט צרפתי ממאפיה ללא הכשר? או הלחם המוגש במלון? 5)שתיית תה בבית קפה אזורי ללא הכשר? אשמח אם תבהיר את חמשת הסוגיות
תשובה: האם זה עוזר?
שאלה: תיקון לאכילת תולעים: לכבוד הרב! בטעות אכלתי היום חרובים והתברר בקצוות שלהם היו תולעים אולם לא הכנסתי את החרובים לקיבה רק טחנתי את החרובים בשיניים כמו ממתק והוצאתי את זה מהפה בלי להכני לקיבה כלומר הכנסתי את החרוב לפה ויכול להיות היו שם ביצים של תולעים בטעות האם צריך לעשות תיקון מיוחד לגבי זה? מה התיקון לזה?
תשובה: להבא להביט במה שאוכלים, ולחשוב דרך פריזמה הלכתית ולא רק גופנית. דהיינו, מה כללי האוכל ולא רק מה טעם האוכל.
שאלה: אורח חיים דתי: לא ברור לי האם אפשר לומר שאני מקיים אורח חיים דתי? הנני מניח תפילין ולא מפספס במשך שנים כל יום, שומר בין בשר לחלב, מפריד כלים בבית, לא נוסע בשבת, שומר בחגים והולך לבית כנסת כל יום שישי. כרגע אני משתמש בחשמל בשבת בגלל שאני לומד לתואר שני וזה הזמן היחיד שאני יכול ללמוד (באמצע השבוע אני עובד), כרגע לעיתים אוכל במסעדות לא כשרות אבל רק אוכל כשר. מאמין שעם הזמן אתחזק אבל רוצה להבין איך להגדיר את עצמי ששואלים אותי האם אני שומר שבת והאם אני מקיים אורח חיים דתי? אשמח לעזרתך,
תשובה: ישר כחך על הרצון להתחזק בדרכי ד. הדלקת חשמל בשבת היא דבר אסור, ועליך לחדול מכך, יהיה המחיר אשר יהיה. ערכיך ודבקותך במקור החיים רבש"ע, עולים על כל התועלות שכביכול יוצאות לך מחילול שבת קודש. אכילה במקום שאינו כשר היא עבירה, ועליך לחדול מכך. יש כלים הבלועים מטריפות, ואכילת אוכל חם בהם דומה לאכילת אוכל לא כשר גופו. כאשר שואלים אותך כיצד אתה מגדיר עצמך, אל תאמר דתי, שכן אתה מבטל מצוות חמורות. אך אל תענה חילוני שכן אתה רוצה להתחזק ושומר על רוב המצוות. אמור שאתה יהודי שעושה מאמץ להתקדם בשמירת התורה, ושיש לך כמה דברים שעדיין לא הצלחת להתגבר עליהם. חזק ואמץ
שאלה: מצאתי שרשרת זהב בבית החולים: לכבוד הרב, מצאתי לפני יותר משנתיים שרשרת זהב עם תליון שם, בבית חולים גדול בירושלים, ותליתי מודעות של השבת אבידה באזור המציאה ולא נענתי כלל האים מותר להשתמש בשרשרת או אפילו למכור את הזהב? או פשוט להניחו או להכריז שוב דוד
תשובה: בהנחה שלשרשרת יש סימנים- עליך להשאיר פרטיה בביה"ח, ואז תוכל להשתמש בה. אם יגיע המאבד, תן לו אותה או את שוויה אם תאבד עד אז.
שאלה: הלכות טכנולוגיה, מדע במחקר הביולוגי בגנטיקה של שפמנונים: אני עוסק במחקר ביולוגי ובמהלך שיחה עם חברי המעבדה דיברנו על דגי השפמנון. אחד מחברי המעבדה החילונים שאל האם הדג הזה כשר (מכיוון שהוא טען מדובר בדג טעים במיוחד) וכמובן התשובה היתה לא, כאשר הוא שאל מדוע הוסבר לו שלדג אין קשקשים וזה פוסל אותו. הוא שאל אותי מה יקרה אם למשל יכניסו לדג בצורה גנטית את היכולת ליצור קשקשים-האם במקרה הזה הדג ייחשב ככשר? לא הייתה תשובה לאיש מהנוכחים על שאלה זו-שאכן גירתה את סקרנותנו, והייתי רוצה לדעת מה דעתך על סוגיה זו.
תשובה: סוגיה זו קשורה בטבורה לסוגיית ראשי הישיבות הקרויה  סימן או סיבה, שהיא בירור השקפת התורה בדינים שונים, האם התנאי הנאמר מדאוריתא הוא סימן חיצוני למהות הדין או שהוא גופא מחולל המהות בהיותו סיבה. אם הקשקשים הם סיבה, אזי יש לדון אולי להתיר זאת. אך אם הם סימן לטהרת המין אזי אין תועלת בהוספה חיצונית בידי אדם. אולם יש כר נרחב להעמיד סברות בסימן ובסיבה לחומרא ולקולא לשני הצדדים, והדבר אינו מוחלט כפי היסוד שכתבתי לעיל. יתכן לומר (אם כי זהו דוחק) שלמאן דאמר סימן, לפנינו סימן הנגרם לאחר ההנדסה הגנטית בצאצאים המאוחרים שאינו פחות מסימן במין שהיה ידוע לנו, והנה לפנינו מין חדש שהתורה התירה בסימנים שנתנה. ומאידך להיפך, ניתן לומר למאן דאמר סיבה, שהעובדה שיש קשקשים וסנפירים אינו מחולל היתר משום שנעשה בידי אדם ולא באופן הטבעי. על כל פנים, עמדתי ברוב הנושאים האלו היא שיש ללכת על פי היסוד הביולוגי ולא החיצוני, כך בסוגיית תאי גזע בבשר לאכילה או עור תפילין, או תאי גזע בהלכות בשר וחלב. וכן כאן. העיקר הוא המין, והסימנים בדגה אינם סיבה אלא סימן, וכן עולה מדברי הראשונים ומגדולי האחרונים שדנו בסוגיות דומות (להוציא אם פונדקאית). זאת על אף שהגמ  מתירה סימנים המתפתחים רק בחלק מהמקומות והזמנים. וודאי כאן שמדובר בספק דאוריתא שיש להחמיר. יש להאריך בסוגיה זו ובמקורותיה מהראשונים, אם תרצו נעיין יחד בדברים בפגישה. כמובן כל זאת הוא רק בבחינת תורתך שעשועי, שכן בסוגיות מהותיות המשפיעות על כלל ישראל והיתרים מחודשים- רק גדולי הפוסקים הזקנים יכולים להכריע, ובראשם הרבנות הראשית. ולא רב פרטי.
שאלה: שבת: האם מותר ללמוד מקצועות חול בשבת?
תשובה: מותר בתנאים מסויימים. עיין תשובה מפורטת בנושא
שאלה: ברוקולי קפוא של רמי לוי: הרב האם מותר לאכול מרק שנעשה מברוקולי קפוא של רמי לוי, מבחינת חרקים? רועי
תשובה: אם המרק כתוש היטב- מותר, שבריה בטלה בשישים אם אינה שלימה ואם לא כתשו את המרק רק על מנת לבטלה
שאלה: הכשרת כלים: קבלנו כלים מאנשים שאינם מקפידים על כשרות. יש לנו מספר שאלות: 1. צנצנות מקרמיקה חרסינה שמשמשות לקפה תה סוכר מותר להשתמש בהם? 2. כלי זכוכית- צלחות וקעריות למרק, צריך להכשיר? אם כן איך? 3. סכום ממתכת נירוסטה איך מכשירים?
תשובה: באופן כללי כך מכשירים כלים באופן צפסיפי: 1. אם השתמשו בקר בלבד אז לא צריך להכשיר. 2. אשכנזים וספרדים הנוהגים כבן איש חי  הגעלה. לספרדים הנוהגים כרב עובדיה יוסף  שטיפה בלבד 3. הגעלה במים מבעבעים בכלי ראשון
שאלה: נכשלתי בשמירת הברית ועם אישה: לרב ברוך אפרתי אני חילוני ולפני כמה זמן הצלחתי לשמור על עצמי ולא הוצאתי 25 זרע לבטלה ולפני כמה זמן יש לי מחשבות שאם אני לא מוציא זרע לבטלה ולא מקיים יחס מין עם נשים אז אני הומו ולכן נשברתי וקיימת יחס מין עם אישה ואני יודע שיציר הרע מצליח לגרום לי להוצאי כל פעם אז מה לעשות אני רוצה לחזור בתשובה אבל כל פעם אותו דבר ויש לי עוד פעם מחשבות ואני כבר לא יודע מה לעשות. על עזרה.
תשובה: אני מבין את החשש שלך, ואת הצורך להוכיח לעצמך את בריאותך המינית. מעשיך אסורים, חמורים, ועליך לחדול מהם באופן מיידי. את הבירור הפנימי שלך תפנה לדרכים מותרות ומקצועיות יותר, כגון שיחה קבועה עם רב המבין לרוחך ומכיר אותך. יתכן שהדברים נובעים ממבוכה עמוקה יותר בנפש. גם אם אתה חושש שנטייתך הפוכה, אסור להשחית זרעך ואסור ליפול באישות עם אשה שאינך נשוי אליה. תתרחק מאינטרנט ללא סינון, והדבק בחברת ת"ח. אל תתחבר לחברת עמי ארצות המשפיעים עליך. אתה יכול לצאת מהמבוכה ומהמקום הזה, אם תרצה בכל ליבך ואם תפעל בנחישות. חזק ואמץ
שאלה: בעיות ו בית: לילה טוב יש לי המון בעיות בבית הן בעלי והן עם ילדי, ישנו רעש תמידי בבית ותחושה של אי שקט ומנוח אני ובעלי רבים המון. הוא אינו רוצה ואינו תומך בבעיות ובצרכים שלי ושל הילדים הוא מעלם מהם ואינו מקשיב ישנה תחושה כאילו עינו של מישהוא צרה עלינו, דברים מתקלקלים בבית, הפרנסה באה והולכת וחומקת כאילו לא היתה הילדים מרבים בבעיות הן בשעות האכילה וגם כשצריכים ללכת לישון וזה מלווה בבכי וצעקות בעלי כשנמצא בעבודה ואני מדברת איתו בנייד נשמע מחוייך והכול ר ואיך שנכנס לבית מתחילים ויכוחים ורעש, משהוא לא ר אני רוצה גם לציין יש לנו שלושה ילדים שיהיו בריאים, כשילדתי את הבנות עברתי גם כל מיני חוויות רוחניות מפחידות שבעקבותן בדקנו מזוזות והחלפנו אך בכל זאת הכול מתפרק, כרגע הכול על כתפי ואני מוותרת המון בשביל בית אך פוחדת שמה אתעייף והכול יתפרק, אני זקוקה לעזרה ולילה טוב
תשובה: אני מבין לליבך ושותף לכאב. בעיה פנימית צריכה פתרון של הכירות מעמיקה. לשם כך, פנו למטפלת זוגית מקצועית ויראת שמים על מנת שתסייע לכם רת מפגשים. זוהי עבודת השם שלכם כזוג עכשיו, והיא קודמת למכלול הצרכים האחרים. בהצלחה
שאלה: דרכים לחזרה בתשובה: הייתי רוצה לשתף באורח חיי שכרגע הייתי רוצה לשנותו. אני חי במשפחה מאמינה אבל שחייה אורח חיים חילוני יחסית. אני תמיד הייתי אדם מאמין אך לאחרונה התחלתי בתהליך התחזקות משמעותי וכבר זמן לא מועט שברצוני לחזור בתשובה ולקיים אורח חיים של קיום מצוות מלא, אך כל עוד אני חי עם משפחתי זה לא ממש מתאפשר כי בשביל זה אני צריך לשנות חיים של משפחה שלמה. לכן, כרגע אני מנסה "לסחוט את המיץ" מהמצב ולקיים מצוות בגבול האפשר ומבלי שידעו על כך- אני קורא תיקון הכללי כשאני לבד בבית, קורא מהסלולרי בלילה קריאת שמע שעל המיטה בחדר, שומר עיניים שומר לשון ועוד דברים נוספים. אני יודע שאפשר לייעץ לי לאזור אומץ ולגלות את רצוני למשפחתי אבל אין לי האומץ לעשות דבר כזה שעלול לערער את יחסיי (הטובים) עם משפחתי. הייתי רוצה להיוועץ כיצד אפשר לבצע הליך של חזרה בתשובה במצב הזה ולשמור עדיין על המרקם המשפחתי? (כרגע אני שם את יהבי בעיקר על זיווג- כי אם יהיה לי זיווג מתאים זה יוכל להקל עליי מאוד בתהליך ולכן אני מתכוון להתפלל רבות לזיווג מתאים)
תשובה: חזק ואמץ בדרך ד, תמשיך בכל הכח להתחזק, בשיקול דעת נכון ובקצב הראוי לך. אין טובה מן האמת, שהיא חותמו של הקב"ה. דהיינו, שהיא האופן בו העולם מתעלה. סטיה מן האמת, גורמת בהכרח לסיבוך. לפעמים אין מוצא אלא לשנות מן האמת, אולם יש לעשות הכל שלא להגיע למציאות כזו. על אף פחדך, נסה לגבש יכולת לעמוד ולספר למשפחתך על רצונך להתחזק ביראת שמים. תוכל להשתמש במילים רכות, ובהצהרה שאינך מבקש מהם דבר אלא לקבל אותך כפי שאתה. כמים פנים לפנים כן לב האדם לאדם, אם תגיע מעמדת אמת ואהבה, כך תתקבל בע"ה אמירתך. תאיר, תחבק, תבין את החשש שלהם, ותזכה לאט לאט להבנה וקבלה. האפשרות השניה להמשיך לחיות במחבוא, אינה טובה רוחנית ואינה טובה נפשית. לאחר הגילוי, תחוש תוספת כח להתחזקות, ותוכל להקפיד יותר במצוות. בהצלחה
שאלה: עניני כספים: הרב אנו גרים בשכירות בדירה מחולקת. יש לציין חלוקת הדירה נעשתה בצורה לא חוקית. עקב כך, סוכם עם המשכיר שאנו נשלם את מלוא הארנונה מול העירייה (כאילו רק אנחנו הדיירים בדירה הזו) והוא יזכה אותנו בתמורה בחצי מהת השנה קיבלנו הנחה בארנונה של כמה עשרות אחוזים. האם אני חייב לגלגל את ההנחה גם לשכנים בדירה השנייה, או שמא אני לא חייב לומר כלום על ההנחה ולקבל זיכוי מלא עבור החצי השני של הדירה? השכנים איך לומר, לא עושים חשק לפנק אותם בהנחה הזו (מטרידים, עושים המון רעש, משאירים זבל בכניסה וכו ). ולמה אני מציין זאת? מכיוון שאם לפנים משורת הדין אני כן חייב לדווח על ההנחה אז במקרה שלנו לא הייתי מתאמץ לעשות את זה. אם זאת חובה אז העובדה הזו לא משנה.
תשובה: בדיני ממונות קשה לפסוק בלי לשמוע את שני הצדדים. לאור מה שנראה מדבריכם, אתם אחראיים לנושא הארנונה, והוא צריך להשיב לכם את הסכום של הארנונה. האם זה צריך להיות קשור בשאלה של ת בפועל? הבה נניח כי העיריה פטרה אתכם מארנונה מסיבות מסוימות   האם הוא צריך לשלם לכם בכל מקרה את חלקו בארנונה? על פי הסברה הפשוטה, נראה כי בשל העובדה שמדובר בנושא שהוא מחוץ לשכירות   צריך לגלגל את ההנחה גם אליו. אולם, בשל העובדה שאתם השקעתם בהשגת ההנחה, בוודאי שגם לכם יש חלק בה. על כן, יהיה נכון להגיע להסכם הוגן, שחלק יגולגל אליו וחלק לא. האם זה נראה לכם?
שאלה: תרומות ומעשרות שמיטה: קניתי תאנים שהם מקיבוץ אפיקים, תאנים אורגניות. האם צריך לעשר? האם יש להם קדושת שביעית? נאמר לי שבקיבוץ שער הגולן בו אני עובדת שהוא ממש קרוב לקיבוץ אפיקים, לא צריך לעשר מפירות העצים כי זה כאילו "מעבר לירדן". מראש, תמר
תשובה: זה באמת מקום גבולי מבחינת מצוות התלויות בארץ. ומכיון שלפעמים שטחי גידול של קיבוצים נמצאים רחוקים מאד מהקיבוץ עצמו, לא ניתן לדעת היכן הם גדלו. אולם השנה שנת שמיטה ולא מפרישים תו"מ אבל גם אסור לסחור בפרות שביעית והכסף שמשלמים עבור הפרות הפכו להיות קדושים בקדושת שביעית. במידה והפרות הם מ"היתר מכירה" אז אין בהם קדושה (לרוב הפוסקים) אבל מפרישים תו"מ (גם מעשר עני וגם מעשר שני וגם את מעשר השני פודים בלי ברכה.) ובגלל שהמציאות איננה ברורה אנו ממליצים להפריש בלי ברכה וגם לשמור קדושת שביעית. ולזכור לבדוק היטב היטב את התאנים בנגיעות של חרקים.
שאלה: פילאטיס וזומבה בשנת אבל: אני בשנת אבל (עדיין בתוך החודש) על אבי. לפני שאבי נפטר התאמנתי במכון כושר (חוגים בלבד) מספר פעמים בשבוע - חוג פילאטיס וחוג ריקודי זומבה. הפילאטיס בגלל כאבי גב שאני סובלת מהם, וריקודי זומבה על מנת לעשות פעילות ספורטיבית אירובית ששורפת הרבה אנרגיה (כחלק מתהליך דיאטה שאני עושה, ושמירה על אורח חיים בריא). שאלתי היא האם אני יכולה להמשיך להשתתף בחוגים הללו? בפילאטיס אין מוזיקה. בזומבה יש - זה למעשה חלק ממהות החוג. ישנה אפשרות לחוגים אחרים במכון כושר, אך כל החוגים עם פעילות אירובית יש בהם מוזיקה. האם יש הבדל בין החודש לבין 11 החודשים הנותרים? אציין כי המנוי שעשיתי הוא לשנה. מיטל
תשובה: פילאטיס וכד  מותר, זומבה אסור. לכל השנה. מן השמים תנוחמי
שאלה: שמיטת כספים: לכבוד הרב ו על הזמן שאתה מקדיש לנו. בשעה טובה רכשנו דירה מאדם פרטי (לא קבלן). ב"ה ניכנס לדירה החדשה במהלך החורף הקרוב. כמו כן אנו מקווים למכור בקרוב את דירתנו הנוכחית. במהלך העסקה סוכם כי נשלם למוכר חלק מהת עכשיו וחלק אחרי ראש השנה. אני מניח כי גם כשנמכור את דירתנו נעשה הסכם דומה נקבל חלק מהכספים עם חתימת החוזה וחלק במהלך השנה הבאה. שאלתי היא: האם שמיטת כספים משמטת את החוב שיש לי לבעל הדירה החדשה או לחוב שיהיה לקונה שלי אלי? האם אני והמוכר שימכור לי את דירתו צריכים מעיקר הדין לעשות פרוזבול כדי שהחוב לא ישמט עם צאת שנת השמיטה? על תשובתך
תשובה: עיסקאות מכר שלא שולמו עדיין אינם משמטים. ברם, יש מצבים שהלכתית - הסכום שלא שולם הופך להיות הלוואה. זה תלוי בטיב ההסכם שנכרת ביניכם. לכן יהיה נכון לעשות פרוזבול. זה כמובן רק אינטרס של המקבל המיועד של הת לך מותר לשלם לקבלן גם אם הוא לא חתם על פרוזבול. ויישוב מוצלח במקומכם החדש
שאלה: זה אפשרי?: אני בן 16 ופוגם לא מעט בש. שאלתי האם זה אפשרי להיות חשוף לטלוויזיה,אינטרנט וכל הסמארטפונים ועדיין להישמר מכך כי כמו שאני רואה זאת עכשיו אין פתרון מהסיבה הפשוטה שהמחשב לא מסונן והוא גם לא יהיה כי זו לא החלטה שלי, עם הטלוויזיה אין יותר מדי מה לעשות,וסמארטפון אולי לי אין אבל לשאר המשפחה יש וכשאני מבקש יפה אני גם מקבל! אשמח לקבל תשובה מספקת אם יש כזאת בכלל.
תשובה: צעירים רבים פונים אלינו בקושי הזה. אכן צריך עבודה מאומצת וסבלנית כדי להתקדם. אבל אתה מבטא גישה מסוכנת. זו גישה בעייתית לא רק בעניין זה אלא בחיים בכלל. שים לב - אתה מאשים את הסביבה שלך: המחשב, הטלוויזיה הנייד. הגישה שלך באופן עקרוני, לא שונה מהתלמיד שמאשים את המורים בכך שהוא לא מצליח בבחינה, או מעובד שמאשים את הבוס שהוא לא מצליח בעבודה. זו עמדה שפותרת את האדם מאחריות על מצבו: "הם אשמים, אני צדיק מסכן שרק סובל בגללם". הבעיה החמורה בעמדה כזאת שהיא לא מובילה לשום שינוי: אני לא אחראי ורק  הם אשמים. אני קרבן של המציאות הזאת ואין לי מה לעשות כדי לשנות אותה אלא רק לסבול בשקט. הגישה הנכונה בחיים, היא בדיוק הגישה ההפוכה: גם כאשר אני באמת מושפע מאחרים אני לוקח אחריות על עצמי ושואל את עצמי מה אני יכול לעשות כדי לשנות את המצב! למשל תשב עם המחשב במקום שכל הבית מסתובב - לא יהיה לך נעים לגלוש לאתרים מפוקפקים. לא תבקש סמרטפון - לא תהיה לך הזדמנו לגלוש. בטלויזה תשתדל לראות תכניות וסרטים שלא מזיקים - סרטי מדע, היסטוריה. אבל מלבד ההתרחקות ממה שמזיק, אפשר למלא את החיים בתכנים טובים ומשמחים: הרבה פעילות גופנית, התנדבות במקומות טובים וחשובים. להיות עם חברים מעניינים. לבקר קרובים - סבא וסבתא, דודים, בני דודים. עיין תשובות נוספות שנתנו באתר בנושא הזה. לצאת לטיולים בארץ.
שאלה: כשרות העוף: קניתי כרעים של עוף במקום מסויים שיש בו כשרות של הרבנות והייתה עצם שבורה בשוק של התרנגול ושאלנו מישהו ועפ תמונה הוא אמר לנו לזרוק ואני מאז חושש קצת לאכול מכל החלקי עופות שקנינו שם מי יודע אולי זה טרף מבחינה הלכתית איך אפשר להסביר שאין סיכון כזה בשאר החלקים ואפשר לאכול אולי יש עד מקרים כאלה והחלק הזה הוא מעוף שנטרף לפני שחיטה?
תשובה: כשאר קונים כרעיים יש שתי עצמות. השוק והירך. שבר בירך מטריף את (כל) העוף. שבר בשוק לא מטריף את העוף אא"כ נקרע רוב מאחד מדיגי הרגל. שבר לאחר השחיטה כלל וכלל לא פוסל את העוף. מומחה יכול להבחן האם השבר היה לפני שחיטה או אחרי השחיטה(בדרך כלל במכונת המריטה של הנוצות). אנו סומכים על ההכשר שהם בודקים את זה, אולם בגל מצב של ספק יש להראות את העוף לרב פוסק הבקי בנושא זה.
שאלה: סגולה להצלחה: אני בת 17 מותר לי להדליק במוצאי שבת נר סגולה להצלחה של רבי אברהם מתתיהו משטפנשט כדי להצליח במשהו חשוב או שרק לאמא שלי ולאחותי הגדולה מותר?
תשובה: יש לחסידות שטפנשט אתר. אני מציע שתשאלי אותם.